La Vie en rose (sang)

«La Vie en rose» er en kjent fransk sang med melodi av Louiguy (Louis Guglielmi) og tekst av Édith Piaf. Det var Piafs signatursang, og det var hun som først populariserte den i 1946.

I begynnelsen trodde ikke Piafs fagfeller og låtskriverteam at sangen ville bli suksessfull, men den ble en favoritt hos publikum.Édith Piaf-biografi fra Radio France International   

Engelske versjoner av teksten ble senere skrevet av Frank Eyton og Mack David.

På grunn av sin popularitet ble sangen inkludert på flesteparten av Piafs påfølgende albumer.

En dokumentarfilm fra 1998 om Édith Piaf ble kalt La Vie en rose, likeså den franske spillefilmen La Vie en rose fra 2007. Den gav Marion Cotillard, som spilte Piaf fra hun var nitten til hun døde 47 år gammel, en Oscar for beste kvinnelige skuespiller.

Sangen har blitt en standard og har blitt fremført av flere artister, slik som Aretha Franklin, Audrey Hepburn, Belinda Carlisle, Bette Midler, Bing Crosby, Brenda Lee, Charles Aznavour, Céline Dion, Connie Francis, Cyndi Lauper, Dalida, Dean Martin, Diana Krall, Elaine Page, Ella Fitzgerald, Herb Alpert, Jack Nicholson, Jo Stafford, Jose Carreras, Josephine Baker, Julio Iglesias, Liza Minnelli, Louis Armstrong, Luciano Pavarotti, Marlene Dietrich, Melissa Manchester, Michael Bublé, Petula Clark, Plácido Domingo, Shirley Bassey, Taco, Tony Bennett (med K.D. Lang), Tony Martin, Ute Lemper, Yves Montand og Yvette Giraud.

«La Vie en rose» ble tildelt en Grammy Hall of Fame Award i 1998.

Den har dessuten blitt en generisk sang som representerer Frankrike i fremmede land, slik som «Rule, Britannia!» og «Stars and Stripes Forever» har gjort for Storbritannia og USA.

 Grace Jones' versjon 
«La Vie en rose» var den tredje singlen til den jamaicanske sangeren og skuespilleren Grace Jones. Det var hennes første singleutgivelse på Island Records etter at hun underskrev en kontrakt med selskapet og utgav sitt debutalbum Portfolio i 1977. Singlen hadde betegnelsen Island Records IG-98. Produsent var Tom Moulton.  

Singleversjonen ble kraftig redigert. Den originale albumversjonen var mer enn syv minutter lang. Jones' rimelig radikale bossa nova-/disko-tolkning av Édith Piafs signaturlåt ble hennes første internasjonale hitsingle. Den ble senere fremført som en del av Jones' A One Man Show i 1981, og det var det eneste sangen fra hennes diskoperiode som var inkludert i showet.

Jones' versjon av «La Vie en rose» ble utgitt som single i 1977, 1980, 1982 samt 1985. Sangen nådde til slutt en tolvteplass på den britiske singlelisten da den ble gjenutgitt som dobbel A-side  med «Pull Up To the Bumper» i 1985.

 Donna Summers versjon 
Den amerikanske sangeren Donna Summer utgav en coverversjon av «La Vie en rose» i 1993 på tributtalbumet, Tribute to Edith Piaf, hvor flere samtidige artister spilte inn sine tolkninger av noen av Piafs best kjente sanger. Albumet ble utgitt i Frankrike samt USA. Produsent var Jacques Arnoul.

Summers versjon ble også utgitt på CD-single.

 Norske versjoner 
Georg Otto har skrevet en dansk tekst som én av de norske bygger på. Psevdonymet Tola har skrevet en annen norsk tekst. Bjørn Endreson og Johannes Gjerdåker har skrevet nynorske tekster. Britt Synnøve Johansen har skrevet en norsk tekst på karmøydialekt. Ottos versjon heter «Som en duft av røde roser». Tolas versjon bærer tittelen «Som duft av røde roser». Johansens versjon heter «Eg elske deg». Endresons versjon heter «Som når eg drøymer». Gjerdåkers versjon har tittelen «La Vie en rose». 

 Innspillinger 
 År Sangittel Albumtittel Artist Tekstforfatter Platetype Platemerke og katalognummer1949«Som en duft av røde roser»Se plateetikettenRobert Levins orkester med sang av Aage BraarudGeorg Otto78-plateHis Master's Voice A.L. 29571949«Som duft av røde roser»Se plateetikettenInger Jacobsen, Arild Andresens ensembleTola78-plateMusica A 89781981«Som når eg drøymer»Se platetikettenPiafBritt LanglieBjørn EndresonLPNor Disc NORLP 4122002«Eg elske deg»Se CD-coveretMot himmlen i Paris - Piaf på norskBritt Synnøve JohansenBritt Synnøve JohansenCDWest Audio Production WAM 418072002«La Vie en rose»Se CD-coveretEg og EdithHerborg KråkevikJohannes GjerdåkerCDUniversal 066 808-2

 Listeplasseringer 
 Artist Liste Høyeste  plassering Uker på listen Dato for listeplassering Grace Jones dutchcharts.nl - Grace Jones- La vie en rose# 49 (# 4 i 2 uker)6. august 1983 Grace Jones Chart Stats - Grace Jones - La Vie En Rose# 1211 18. januar 1986 Grace Jones  Billboard Hot Dance Club Play-listenallmusic ((( Grace Jones > Charts & Awards > Billboard Singles ))) # 10 1977

 Referanser 

Kategori:Franske sanger
Kategori:Sanger fra 1946